Gugusan FELDA Palong

Gugusan FELDA Palong merupakan salah satu kawasan tanah rancangan di Negeri Sembilan, Malaysia. Ia terletak di bawah FELDA Wilayah Raja Alias. Gugusan FELDA Palong terletak dalam daerah Jempol dan terletak dalam kawasan DUN Palong. Gugusan ini merangkumi enam belas kawasan tanah rancangan, dan bersempadan dengan FELDA Palong Timur di Segamat, Johor dan FELDA Pasir Besar, Gemas, Negeri Sembilan. Demografi Keadaan tanah pamah yang subur menggalakkan peneroka menjalankan aktiviti pertanian seperti tanaman kelapa sawit dan getah. Ia merupakan sebuah perkampungan pertanian separa moden dan didiami oleh penduduk berbilang bangsa. Lokasi kampung ini adalah strategik dengan kedudukannya yang bersempadan dengan tiga daerah iaitu Tampin dan Jempol, Negeri Sembilan dan Segamat, Johor. Terdapat penempatan FELDA yang diletakkan secara bersebelahan dan membentuk pusat bandar atau pekan, iaitu FELDA Palong 4, 5 & 6; FELDA Palong 7 & 8; FELDA Palong 9, 10 & 11; FELDA Palong 12 & 13; dan FELDA Palong 14, 15 & 16. Manakala bagi FELDA Palong 1, FELDA Palong 2 dan FELDA Palong 3 ditempatkan secara berasingan. Infrastruktur Kampung ini juga turut dilengkapi dengan pelbagai kemudahan seperti perpustakaan desa, sekolah rendah dan menengah, gelanggang futsal, masjid dan klinik desa. Sekolah Sekolah-sekolah dalam Gugusan FELDA Palong diletakkan di bawah Pejabat Pendidikan Daerah Jelebu/Jempol. Berikut ialah senarai sekolah rendah dan menengah: Sekolah Kebangsaan (Felda) Palong 1, FELDA Palong 1 Sekolah Kebangsaan (Felda) Palong 2, FELDA Palong 2 Sekolah Kebangsaan (Felda) Palong 3, FELDA Palong 3 Sekolah Kebangsaan (Felda) Palong 4, Pusat Bandar Palong 4, 5 & 6 Sekolah Kebangsaan (Felda) Palong 5, FELDA Palong 5 Sekolah Kebangsaan (Felda) Palong 7, FELDA Palong 7 Sekolah Kebangsaan Palong 8 (Felda), FELDA Palong 8 Sekolah Kebangsaan (Felda) Palong 9, FELDA Palong 9 Sekolah Kebangsaan (Felda) Palong 12, FELDA Palong 12 Sekolah Kebangsaan Palong 14, FELDA Palong 14 Sekolah Menengah Kebangsaan Seri Perpatih, Pusat Bandar Palong 4, 5 & 6 Sekolah Menengah Kebangsaan (FELDA) Palong Dua, FELDA Palong 2 Sekolah Menengah Kebangsaan (FELDA) Palong 7, FELDA Palong 7 Sekolah Menengah Kebangsaan Alam Beraja, FELDA Palong 11 Lihat juga Senarai Tanah Rancangan Felda Rujukan